กินยาคุมมากาเร็ต 28 เม็ด พอถึงเม็ดสีน้ำตาลที่2-3 ก็จะมีประจำเดือนมาแค่ประมาณ3-4 วันก็หมดแต่จะมาทุกๆเดือน ล่าสุดมีอะไรกับแฟนวันที่ 31 ตุลา #ไม่ได้ป้องกัน แต่กินยาคุมทุกวันและตรงเวลาไม่เคยขาด ตามจริงประจำเดือนต้องมาวันที่6 พฤศจิกายน นี้เลยมา2 วันแล้ว #ปกติก่อนที่จะมาประจำเดือนก็จะมีอาการปวดท้องน้อยจะเมื่อยตั้งแต่ช่วงล่างลงไปและจะมีตกขาวด้วย ตอนนี้ก็มีอาการแบบนี้แต่ประจำเดือนยังไม่มาคะ #มีโอกาศท้องไหมคะ ประจำเดือนล่าสุด วันที่8 ตุลาคม
สวัสดีค่ะ ยาคุมกำเนิดยี่ห้อมาร์กาเร็ต (Margaet X.O.) เป็นยาคุมกำเนิดชนิด 28 เม็ด ซึ่งมีเม็ดยาที่มีฮอร์โมนใน 21 เม็ดแรก (เม็ดสีขาว) และเม็ดยาที่ไม่มีฮอร์โมน 7 เม็ด (เม็ดสีน้ำตาล) ดังนั้น เมื่อทานยาจนถึงเม็ดสีน้ำตาล ก็ควรจะมีประจำเดือนมา ซึ่งหากโดยปกติ ทานจนถึงเม็ดสีน้ำตาลเม็ดที่ 2-3 แล้วมีประจำเดือนมา ก็ถือว่าปกติดีค่ะและหากทานยาคุมได้ทุกวัน ไม่มีวันที่ลืมทาน ทานยาตรงตามเวลาเดิมทุกวัน ยาคุมก็จะช่วยป้องกันการตั้งครรภ์ได้มากกว่า 99% ค่ะแต่หากรอบนี้ ทานยาจนถึงเม็ดสีน้ำตาลเม็ดที่ 2-3 แล้ว ยังไม่มีประจำเดือนมา แนะนำควรทานต่อไปให้ครบ 28 เม็ดก่อน หากยังไม่มีประจำเดือนมาอีก จึงค่อยตรวจหาการตั้งครรภ์ดูค่ะ หากตรวจไม่พบ ก็อาจเกิดจากลของฮอร์โมนจากยา ที่ไปทำให้เยื่อบุโพรงมดลูกฝ่อบางลง จึงไม่มีประจำเดือนออกมา โดยเฉพาะหากเป็นยาคุมชนิดที่มีฮอร์โมนต่ำ หรือทานต่อเนื่องนานๆ ค่ะ ซึ่งก็ไม่ได้อันตรายอะไร สามารถเริ่ทานยาคุมแผงใหม่ต่อไปได้เลยค่ะ